text: New Marabú - Components
  Gabriel Prieto: Trompeta i representant
  Inicià els seus estudis musicals a l'Escola Municipal de Música de Santpedor. Després, va continuar els seus estudis de trompeta al Conservatori Municipal de Música de Manresa. Posteriorment, a Barcelona, obtingué el Títol Superior de Música en l'especialitat de trompeta, a l'ESMUC. Ha estat membre de la JONC i ha col·laborat amb un gran nombre de cobles i conjunts d'aquest país. Ha participat en l'Orquestra Internacional Amoga, la Bellpuig Cobla, la Cobla Punt Cat, etc. També és professor de trompeta en diverses escoles de música.
  Joan Miquel Giro: Trompeta i coordinador
  Trompeta i flugelhorn. Va obtindre el Títol Superior de trompeta al Conservatori del Liceu i el CAP a la Universitat Politécnica de Catalunya. Professor de trompeta de diverses escoles de música. Ha estat membre entre altres formacions de les cobles Marinada, Lluïsos, Principal de Terrassa i Punt Cat i de les orquestres Triunfal, Nocturna, Janio Marti i Internacional Amoga.
  Marc Codina: Saxo i clarinet
  Està acabant els estudis del Grau Superior de Música en l'especialitat d'Interpretació del tible dins l'àmbit de música tradicional. Com a tible actualment, forma part de les cobles Punt Cat Cobla i Vents de Riella d'Agramunt. De la mateixa manera, ha format part en diverses ocasions de la cobla de l'ESMUC, entre d'altres. Com a clarinetista, saxofonista i tiblaire, ha fomat part de l'Orquestra Internacional Amoga. Ha actuat en diversos auditoris reconeguts del país tals com L'Auditori de Barcelona, l'auditori de Girona o l'auditori de Sant Cugat.
  Fa una pila d'anys que treballa en l'àmbit jazzístic. Ha format part de formacions tan diverses com la Big Band Jazz Terrassa, La Vella Dixieland i l'Orquestra Simfònica del Vallès. S'ha integrat als grups de solistes com Ignasi Terraza, Josep Mª Farràs, Sean Levitt, Lou Bennett, Brad Mehldau i Tete Montoliu. És llicenciat en Música per l'Esmuc i en Filologia per la UOC. Va estudiar al Conservatori Municipal de Música de Barcelona, al Taller de Músics i a la New School for Social Research de Nova York. És professor a diverses escoles de música municipals del territori i també del Taller de Músics. Col·labora com a professor voluntari al programa Taller Obert per a persones en risc d'exclusió social.
  Jaume Surroca: Baix
  Va nèixer a La Pobla de Claramunt. Va estudiar Llenguatge Musical i Baix Elèctric a l'Escola de Música de Capellades i ha tocat amb l'Orquestra Nocturna i amb diversos grups de jazz i rock.
  Cecili Ruedas: Guitarra
  Xavi Cassanyes: Director i pianista
  Estudis al Conservatori Superior Municipal de Música de Barcelona de piano, harmonia, composició i direcció coral i d'orquestra. Ha escrit una cinquantena de sardanes, a més d'obres simfòniques, de cambra per a diferents formacions. Autor de diferents cantates, algunes per a cor d'infants, poemes simfònics, musicals i diverses adaptacions per a coral i orquestra melòdica de temes dels Beatles, de pel·lícules i musicals, espirituals negres, temes dels anys 60 i 70... Director de la Coral Noves Veus de Capellades i la Coral Ara i Aquí de Vallbona d'Anoia, de la Cobla Almogavarenca i de la Big Band de l'Escola de Música de Capellades.
  Marta Andreu: Vocalista i imatge pública
  És llicenciada en el Grau Superior de Música a l'ESMUC en l'especialitat de tible. És llicenciada en el Grau Superior de Cant Clàssic i Contemporani pel Conservatori Superior de Música del Liceu. Ha ampliat la seva formació vocal amb estudis de cant jazz a l'ESmUC amb Mireia Lara, Ana Finger i Carme Canela. A la vegada, té els dos nivells de Voicecraft ( Jo Estill System ) formada per Viv Manning. Ha assistit a masterclasses amb Judy Niemack, Maureen Scott i Gilliane Keyes en el terreny del cant jazz així com a nombroses masterclasses amb molts intèrprets reconeguts dins el cant clàssic com són Jordi Domènec o Sondra Rodvanovsky. Ha format part de les cobles Ressò, Ciutat de Cornellà i Bellpuig Cobla així com de la Principal de la Nit. Com a cantant, ha format part de l'Orquestra Internacional Marina, i L'Orquestra Internacional Amoga.
  Antonio Martí: Vocalista i trombó
  Va néixer a Carcaixent i començà a estudiar música a l'escola de música a l'edat de 7 anys. Més tard, passà al Conservatori Municipal de Barcelona amb Miquel Badia. Estudia el grau superior al Conservatori Superior de Madrid. Ha col·laborat amb O.N.E, O.B.C., Orquestra del Liceu, Orquestra del Vallès, Orquestra Sant Cugat, Banda Municipal de Barcelona, entre altres. També ha treballat com a músic de jazz i com a fiscornaire. Ha treballat amb la Cobla Principal de Terrassa, Lluïsos de Taradell, Baix Llobregat, etc.
  Miquel Castro: Equip tècnic
  Fiscornaire i trombonista, va formar part de la Cobla Jovenícola d'Agramunt després de fer els seus estudis a la seva població d'Agramunt, Balaguer, Cervera i Lleida. Ha format part d'altres entitats, com la Bellpuig Cobla i la Cobla-Orquestra Amoga. Es formà com a tècnic a l'escola Microfusa de Barcelona durant un any, amb especialització de sonorització de directe. Actualment porta una empresa de sonorització i il·luminació, a part de compaginar la música amb la seva feina com autònom.
  Oriol Roca: contrabaix, baix i arrangista/compositor
  Títol Superior de Contrabaix (Jazz) per l'Escola Superior de Música de Catalunya (ESMUC 2007) -Quart curs (Pla 66) de Contrabaix Clàssic pel Conservatori Superior de Música del Liceu de Barcelona (1999). -Ampliació d'estudis al Reial Conservatori de L'Haia (Holanda). -Participació en varis seminaris impartits per: Kenny Werner, Kurt Rosenwinkel, Heyn Van der Geyn, Billy Hart, Jimmy Cobb, Bert Van de Brink, Barry Harris. Experiencia Profesional -Actualment és membre de "Blow Quintet", Joel Moreno trio, Cobla Ressò, Cobla-Orquestra Amoga, -Orquestra de Cambra Filharmonia de Barcelona. -Membre de la banda Quim Vila & Eutanasia Col.lectiva amb la qual ha gravat 3 CD : "Verbaquim 700", "En directe des de la Jazz Cava de Terrassa i "Quina merda tot". -Ha estat membre de la banda de pop-rock "Quòniams". 2 CD : "Quòniams" i "Happy At Last". -Ha estat membre de les formacions de Big Band d'Esparreguera dirigida per Alfons Carrascosa, de Badalona (Carles Vecino). i Granollers (Martí Ventura). -Ha format part de la Cobla Juvenil Ciutat d'Igualada, de la Cobla-Orquestra Nocturna d'Igualada, Cobla Rambles. -Ha estat membre de la banda del programa de televisió "Hora Q" exercint la direcció musical. -Ha participat en els espectacles teatrals : "Obsessions" (Companyia Indigest), "La nit de Sant Joan" (Dagoll Dagom), "El Projecte dels Bojos" (Companyia i Produccions Lazzigags).
  Pau Vila: Guitarra, tenora, compositor i arrangista
  Cursà els estudis professionals de tenora i guitarra clàssica al conservatori Isaac Albèniz. Dugué a terme els estudis superiors de tenora a l'ESMUC. Ha assistit a cursos de composició i direcció. Ha escrit diverses sardanes, obres per a guitarra i arranjaments per a tot tipus de grups instrumentals. S'ha dedicat a la docència, tant a particulars com en escoles de música i ha participat en nombroses formacions de tot tipus, orquestres, cobles i cantautors.
  Jordi Gabarró: Bateria
  Va formar part i fou membre fundador de la Cobla Orquestra Nocturna i dels conjunts Harlems i Dr Jazz friends, músic de Jazz, és professor de percussió a escoles de música.
  Eric Moncunill: Guitarra i saxo
  Ha realitzat els seus estudis musicals elementals i mitjos a l'Escola de Música i al Conservatori d'Igualada. Posteriorment ha passat a fer els seus estudis superiors de Música de l'ESMUC ( Escola Superior de Música de Catalunya), on ha treballat tant la interpretació com la pedagogia. El fet de gaudir a través de la música és un dels motius pel qual ell segueix exercint com a intèrpret i docent, per a poder transmetre, endinsar-se, compartir, ensenyar, sentir la música com una cosa personal o comunitària. Actualment exerceix el paper de professor de guitarra i de Director de l'Escola Municipal de Música d'Artesa de Segre.